Elektrėnai
Elektrėnai – miestas Lietuvos vidurio rytuose, 47 km į vakarus nuo Vilniaus, prie automagistralės  A1  Vilnius–Kaunas–Klaipėda . Elektrėnų savivaldybės ir seniūnijos centras. Yra socialinės globos namai, vaikų globos namai, kultūros ir sporto centrai, 1976 m. atidaryti Elektrėnų ledo rūmai, 1989 m. atidarytas 50 m ilgio baseinas. 1973 m. atidarytas atrakcionų parkas „Vaikų pasaulis“. 2012 m. uždarytas, 2019 m. išardytas (palikti keli atrakcionai).